Πέντε, τέσσερα,
τρία, δύο, ένα...
Είσαι τυχερή. Δεν θα σε σκοτώσω.
Σε χρειάζομαι. Μαρί, δεν υπάρχει διέξοδος.
Ανεβαίνει η παλίρροια,
και μόνο εγώ μπορώ να σε γλιτώσω
επειδή έχω το φως.
Σου απευθύνθηκα με τρυφερότητα. Τώρα θα δοκιμάσω με τη λογική.
Η ζωή σου είναι στα χέρια μου, όπως και η δική μου στα δικά σου.
Αναζητώ το Πέλαγος της Φωτιάς.
Πού έμαθες εσύ γι' αυτό;
Μου είπε ο πατέρας σου.
Μίλησες με τον πατέρα μου;
Πες μου απλώς πού είναι.
Πες μου αν είναι ζωντανός.
Ξέρω πως ζει ακόμα.
Ακούω τη φωνή του.
Άκου τη φωνή μου. Άκουσέ με.
Μην απομακρύνεσαι. Έχει πολύ κόσμο.
ΠΑΡΙΣΙ - 14 ΙΟΥΝΙΟΥ 1940 ΤΕΣΣΕΡΑ ΧΡΟΝΙΑ ΝΩΡΙΤΕΡΑ
Συγγνώμη. Είναι τα γενέθλιά σου, αλλά έχω δουλειές.
- Είπες ότι θα φεύγαμε διακοπές. - Ισχύει.
Τότε, γιατί βιαζόμαστε;
Επειδή οι Γερμανοί επέλεξαν να εισβάλουν στο Παρίσι σήμερα.
Με συγχωρείτε.
Τι θα κάνουν οι Γερμανοί στη Γαλλία;
Για χάρη ενός ματαιόδοξου άντρα, θα μπουν στις πόλεις και θα πάρουν ό, τι έχει αξία.
Βοήθησέ με να βρω το κλειδί για την αίθουσα δεινοσαύρων.
Είσαι πιο γρήγορη από μένα.
Έλα, Μαρί. Θα πάρουμε ό, τι μπορούμε και θα τρέξουμε να σωθούμε.
Κιβώτιο στα δεξιά σου.
- Ντάνιελ, το θες αυτό; - Επειγόντως.
Έρχομαι το συντομότερο.
Συγγνώμη που σε κουβάλησα. Αν σ' άφηνα στο σπίτι,
δεν ήταν σίγουρο πως θα κατάφερνα να επιστρέψω.
Κλείνουν δρόμους, απαγορεύουν να βγεις έξω.
Όταν έρθουν οι ναζί στο μουσείο, αυτά εδώ θα ψάξουν να βρουν πρώτα.
- Θα πάρουμε μαζί μας τους λίθους; - Όχι. Κρατήσου.
Θα τους δώσω σε έμπιστα άτομα για να τους φυγαδεύσουν.
Και τι θα γίνει αν συλληφθούν;
Κάτι τελευταίο.
Όταν ανεβούμε στο τρένο, θα γιορτάσουμε τα γενέθλιά σου με τούρτα.
Θα πάμε νότια, στο σπίτι ενός φίλου.
Ποιου φίλου;
Κάποιου που εμπιστεύομαι να φυλάξει πράγματα ανεκτίμητης αξίας.
Όπως εσύ, Μαρί.
Δίπλωσε κι αυτήν την πλευρά.
Έτσι μπράβο.
Και τώρα πάμε στους δεινόσαυρους.
Δώσ' μου το χέρι σου και φύγαμε.
Πες τους ότι είναι επείγον.
Ντάνιελ, καλά που ήρθες.
Οι Γερμανοί είναι στην πόρτα.
Είπαμε ότι είμαστε κλειστά, αλλά ετοιμάζονται να μπουκάρουν.
Ας μπουν. Κεράστε τους καφέ
και τσιγάρα. Καθυστερήστε τους πέντε λεπτά.
Δώσ' του το κλειδί για τις εξόδους μας.
Κλείδωσε και κάνε πως ψάχνεις το κλειδί.
Οι άνθρωποι που βλέπουν δυσκολεύονται.
Η κόρη μου με προσέχει πολύ.
- Πού θα πάτε; - Μην ανησυχείς, θα ξεφύγουμε.
Να προσέχεις.
Κύριε Ντέιλι, ανοίξτε να μπουν.
- Έρχομαι αμέσως. - Πες μου τι συμβαίνει.
Χρησιμοποιώ το αδιάβροχό μου
για να μεταφέρω διαμάντια και κοσμήματα ακριβότερα από το μισό Παρίσι.
Τα στέλνω στη Γενεύη μέσα στο κεφάλι ενός Τυραννόσαυρου Ρεξ,
ενός από τα πιο φρικτά τέρατα στη Γη
μέχρι τον ερχομό του Γ' Ράιχ.
Έλα. Μην απομακρύνεσαι. Κολόνα στα δεξιά σου.
Πρόσεχε.
Οι Γερμανοί πλησιάζουν. Έλα δω. Σταμάτα.
Δώσ' μου τη βαλίτσα σου. Κάτσε στο μπαούλο.
Ανέβα.
Έτσι μπράβο.
Θα τρέξω. Έχε μου εμπιστοσύνη.
- Σου έχω. - Αυτό ήταν. Φύγαμε.
Ένα πράγμα σού εγγυώμαι.
Αυτά τα γενέθλια θα μείνουν αξέχαστα.
Και μετά τι έγινε;
Ένα φορτηγό περίμενε τα κοσμήματα.
Δεν ξέρω αν αυτό που ψάχνεις ήταν μέσα.
Εγώ ξέρω.
Άσε τα ψέματα.
Ξέρω ότι δεν ήταν με τα άλλα.
Το κράτησε ο πατέρας σου. Σου το έδωσε. Πού είναι;
Πού είναι ο πατέρας μου;
Μαρί, πρέπει να σου πω κάτι.
Ο πατέρας σου φταίει που τυφλώθηκες.
Το Πέλαγος της Φωτιάς είναι ευχή και κατάρα.
Οι αγαπημένοι του κατόχου του βιώνουν τρομερές συμφορές.
Το σκοτάδι σου ήταν δώρο του πολυαγαπημένου σου πατέρα.
ΒΑΣΙΣΜΕΝΟ ΣΤΟ ΜΥΘΙΣΤΟΡΗΜΑ ΤΟΥ ΑΝΤΟΝΙ ΝΤΟΕΡ
ΟΛΟ ΤΟ ΦΩΣ ΠΟΥ ΔΕΝ ΜΠΟΡΟΥΜΕ ΝΑ ΔΟΥΜΕ
Δεκανέα Πφένινγκ.
Οι βομβαρδισμοί είναι πάλι προσεκτικά μεθοδευμένοι.
Ήρθα να δω αν υπέκλεψες κάποια εκπομπή
που έδινε σχετικές οδηγίες,
αλλά σε βλέπω αντ' αυτού να το 'χεις ρίξει...
στη φασίνα!
Αναρωτιέμαι, πού είναι ο Σμιντ;
Έπεσε η τάση. Κάηκε μια ασφάλεια και πήγε να φέρει εφεδρική.
Φοβάμαι μην τον πέτυχε καμιά έκρηξη.
Τόσο που αποφάσισες να τρίψεις το πάτωμα;
Αν κάηκε η ασφάλεια, γιατί είναι αναμμένο;
Πώς και λειτουργεί;
Βρήκα εφεδρική ασφάλεια στο υπόγειο.
Είχε αίματα εκεί. Τα πάτησα με τις αρβύλες.
Αποφάσισα να καθαρίσω.
Κοίτα.
Κάποιοι κάνουν εκπομπή.
Για να δούμε τι λένε.
"Είναι όπως παλιά,
στο γραφείο μου στον Βοτανικό Κήπο στο Παρίσι.
Μόνο που..."
"Θέλω να μου πεις τι εννοείς με το 'Καλή Χρονιά'".
Μια κοπέλα.
Μια κοπέλα κάνει εκπομπή.
Ο κώδικας καθοδηγεί τις βόμβες.
Αλλά το γνώριζες ήδη. Έτσι, Πφένινγκ;
Και μόλις το ανακάλυψε ο Σμιντ, τον σκότωσες.
Γιατί;
Πιστόλι.
- Είσαι κατάσκοπος. - Όχι.
Εξήγησέ μου, τότε!
Το έκανα για να προστατέψω μια ανάμνηση.
Έναν τόπο ελπίδας.
Τον μόνο που δεν κατέστρεψε το Ράιχ.
Θα μπορούσα να σε εκτελέσω εδώ και τώρα, Πφένινγκ.
Όμως,
είσαι ο μόνος ασυρματιστής στο Σεν Μαλό.
Οπότε, εσύ κι εγώ
θα εντοπίσουμε την κοπέλα που κάνει την εκπομπή.
Μετά θα σου δώσω το πιστόλι και θα τη σκοτώσεις εσύ ο ίδιος.
Κατανοητό;
Μάλιστα, κατανοητό.
Η εκπομπή σταμάτησε.
Έχουμε όλη τη μέρα.
Έφυγαν τα βομβαρδιστικά.
Όταν ξαναεκπέμψει, θα τη βρούμε.
Τοποθέτησα δίπλα σου τον Σμιντ επειδή εξαρχής μου φάνηκες ύποπτος.
Χθες το βράδυ, κάλεσα τον διοικητή του ινστιτούτου όπου εκπαιδεύτηκες.
Είπε ότι επιλέχθηκες γι' αυτήν τη δουλειά επειδή είσαι ξεφτέρι.
"Από τους καλύτερους στη Γερμανία" είπε.
Μάζεψε τον εξοπλισμό σου.
Εμπρός.
Πώς κατέληξες έτσι;
ΟΡΦΑΝΟΤΡΟΦΕΙΟ ΒΙΚΤΟΡΙΑΣΤΡΑΣΕ ΕΣΣΕΝ, ΓΕΡΜΑΝΙΑ - 14 IOYNIOY 1940
Συνεχίστε τη δουλειά σας, παιδιά.
Μάλλον είναι η αστυνομία ραδιοφώνου.
Θα σε συλλάβουν που ακούς παράνομες εκπομπές.
Λες ανοησίες.
Χάιλ Χίτλερ.
Παιδιά.
Χάιλ Χίτλερ!
Σε τι οφείλουμε την τιμή, διοικητή;
Πόσοι από εσάς ακούσατε ραδιόφωνο σήμερα;
Αν συντονιστήκατε στο εθνικό δίκτυο,
τότε θα μάθετε τα ένδοξα νέα.
Σήμερα το απόγευμα, μπήκαμε στο Παρίσι.
Οι Γάλλοι το παρέδωσαν αμαχητί.
Το γαλλικό έθνος είναι σε παρακμή.
Σύντομα θα πέσει όλη η χώρα.
Ήρθε με τα προσανάμματα.
Μάλιστα.
Μήπως κάποιος από εσάς συντονίστηκε σε οτιδήποτε άλλο
πέρα από το εθνικό δίκτυο σήμερα;
Εσύ. Πήγες να σηκώσεις το χέρι σου.
Θα σας έλεγε ότι μετά την τοποθέτηση της κεραίας στο Βρανδεμβούργο,
δεν λαμβάνουμε άλλο σήμα πέραν του εθνικού δικτύου.
Χάιλ Χίτλερ.
Ναι, θεωρητικά,
αλλά οι έξυπνοι πάντα βρίσκουν τρόπο.
Καταφέρνουν να ακούν εκπομπές από άλλες χώρες.
Έξυπνοι όπως εσύ, νεαρέ.
- Είσαι ο Βέρνερ Πφένινγκ; - Μάλιστα.
Ναι. Ναι, είσαι.
Είσαι όντως αυτός. Για σένα ήρθα εδώ.
Έμαθα τα κατορθώματά σου.
Λένε ότι είσαι ξεφτέρι.
Λένε πως είσαι μισός αγόρι και μισός ραδιοφωνικός πομπός,
ότι έχεις καλώδια στο κεφάλι σου και λαμβάνεις σήματα από τη Νέα Υόρκη.
Έχω πολλές βδομάδες ν' ακούσω ξένες εκπομπές.
Χάιλ Χίτλερ.
- Μήνες, μάλλον... - Σιωπή.
Δεν είμαι εδώ λόγω των ξένων εκπομπών.
Όχι.
Εγώ...
Ήρθα επειδή χάλασε το ραδιόφωνο ενός φίλου
και θέλω εσύ, Βέρνερ Πφένινγκ, να έρθεις να το φτιάξεις.
Κι έτσι ξαφνικά, αλλάζει όλη η ζωή σου.
Πάμε;
Το ωραιότερο σπίτι στο Έσσεν.
Το επιτάξαμε από μια Εβραία. Έμπηξε τα νύχια της στην πύλη.
Τόσο πολύ δεν ήθελε να φύγει.
Μου το έκανε δώρο ο ίδιος ο Φύρερ.
Αγάπη μου, κλείσε τη μουσική και δείξε στον νεαρό το μηχάνημα.
Θέλω πίσω το ραδιόφωνό μου.
Πφένινγκ, φτιάξ' το.
Θα χρειαστώ εργαλεία, κύριε.
Πριν σε πάρουμε, περάσαμε από το σχολείο
κι ανοίξαμε τον φωριαμό σου.
Βρήκαμε τα εργαλεία για τα παράνομα ραδιόφωνά σου.
Ένα ήταν συντονισμένο στα βραχέα 13,10.
Έναν απαγορευμένο σταθμό που εδρεύει στη Γαλλία.
Άκουγες έναν ηλικιωμένο καθηγητή
που μιλούσε στα παιδιά για επιστήμες, φως, φαντασία και άλλα τέτοια;
Ναι.
Λέει μόνο αλήθειες κι όμορφα πράγματα.
- Χάιλ Χίτλερ. - Χάιλ Χίτλερ.
Οι αλήθειες και τα όμορφα πράγματα απαγορεύονται, Βέρνερ Πφένινγκ.
Άκουσες απαγορευμένες λέξεις, άρα κάνεις απαγορευμένες σκέψεις.
Τώρα...
Ξέρουμε τι έκανες.
Και ξέρεις ότι η εν λόγω πράξη τιμωρείται με θάνατο.
Άκου, λοιπόν, τι σου προτείνω.
Φτιάχνεις το ραδιόφωνο μας...
ή πεθαίνεις.
Έλα.
Έχει κοπεί η σύνδεση. Χρειάζομαι καλάι.
Δεν έχουμε καλάι.
Κάν' το ή πέθανε.
Σήμερα στη 1 μ.μ. ώρα Γκρίνουιτς, Γερμανοί με τανκς και άλλα οχήματα...
Έτοιμο το ραδιόφωνο, κύριε. Χάιλ Χίτλερ.
Πολύ ωραία, Πφένινγκ.
Τώρα άλλαξε κανάλι πριν δηλητηριαστεί το μυαλό μας.
Μάλιστα. Ασφαλώς.
ΣΙΔΗΡΟΔΡΟΜΙΚΟΣ ΣΤΑΘΜΟΣ ΣΕΝ ΛΑΖΑΡ ΠΑΡΙΣΙ - 14 ΙΟΥΝΙΟΥ 1940
Στα δεξιά σου.
Κάνε γρήγορα. Φτάνουμε στο κεφαλόσκαλο. Πάτα.
Πρόσεχε. Κρατήσου πάνω μου, Μαρί. Μην απομακρύνεσαι.
Το τελευταίο τρένο αναχώρησε.
Άδικα συνωστίζεστε. Κάντε πίσω.
Κάντε πίσω. Γυρίστε πίσω. Φύγετε από τον σταθμό.
Φύγετε από τον σταθμό!
Το τελευταίο τρένο αναχώρησε.
Φύγετε από τον σταθμό αμέσως!
Πάμε πεζή.
- Πεζή; - Έλα. Ναι.
Δεν έχουμε άλλη επιλογή.
Με συγχωρείτε. Έλα, Μαρί. Κρατήσου πάνω μου.
Κρατήσου.
Μαρί, δώσε μου τη βαλίτσα σου.
Είναι πολύ βαριά.
Κουβαλάς το ραδιόφωνο;
Ίσως δεν έχουν εκεί που πάμε.
Θέλω ν' ακούσω τι λέει ο καθηγητής για όλα αυτά.
Λυπάμαι. Δεν γίνεται να το πάρουμε.
Θα μου εξηγήσεις γιατί όλοι εγκαταλείπουν την πόλη ενώ δεν έχουν πού να πάνε;
Και γιατί οι Εβραίοι βιάζονται περισσότερο;
Γιατί μια χώρα θέλει να κατακτήσει την άλλη;
Όχι. Δεν μπορώ να σου εξηγήσω τίποτα από αυτά.
Στο ραδιόφωνο, άκουσα πως οι ναζί μισούν τη διαφορετικότητα
και όποιον λέει την αλήθεια.
- Μαρί... - Άκουσέ με.
Εγώ είμαι διαφορετική. Το ξέρω.
Όσο και να με προστατεύεις, είμαι διαφορετική.
Κι εσύ λες την αλήθεια.
Ναι, μα δεν θα βγάλω άχνα για να είσαι ασφαλής.
Το μόνο διαφορετικό σ' εσένα
είναι ότι κουβαλάς τόσο βάρος γιατί θες να ακούς την αλήθεια.
Ένα μόνο από τα απίθανα χαρακτηριστικά σου.
Στη ζωή, ποτέ δεν πρέπει να κρύβεσαι.
Στον πόλεμο, όμως, επιβιώνεις μένοντας στην αφάνεια.
Θα την κουβαλήσω εγώ.
Ο καθηγητής απευθύνεται αποκλειστικά στους νέους.
Οφείλουμε να κατανοήσουμε την παράνοια αυτού του κόσμου.
- Θα κουβαλήσω το φορτίο μου. - Όχι.
Δεν είναι μόνο δικό σου αυτό το φορτίο.
Έλα.
Εδώ είμαι. Να με.
Λοιπόν, Μαρί, επέλεξα το συγκεκριμένο ξενοδοχείο επειδή έχει απίθανο σέρβις.
Μπαμπά, ακούω τις κότες.
Όντως. Φρεσκότατο φαγητό.
Και οι σερβιτόροι, οι σερβιτόρες, οι μπάτλερ,
οι υπηρέτριες, είναι τόσο διακριτικοί που δεν τους ψυλλιάζεσαι.
Νιώθω ένα δροσερό αεράκι.
Είμαστε στη βεράντα, έτσι;
Ναι, κι έχουμε εξαιρετική θέα προς το λιβάδι.
Δεν φαντάζομαι να υπάρχουν μπουρζουά τραπέζια και καρέκλες.
Όχι. Είναι σε γιαπωνέζικο στιλ. Όλοι τρώμε γονατιστοί.
Κι ο βραβευμένος σεφ φημίζεται για τα σάντουιτς με σαλάμι που φτιάχνει.
- Ορίστε. - Ευχαριστώ.
Λες σ' έναν μπάτλερ να μου φέρει ένα σάλι;
- Ναι. - Κρυώνω λίγο.
Ευχαριστώ. Και...
Πες στον σεφ
ότι το μισό από το φημισμένο του σάντουιτς μού φτάνει.
- Γιατί; Δεν πεινάς; - Δεν είναι αυτό.
Ας κάνουμε οικονομία στο φαγητό.
Αφού δεν ξέρεις πού πάμε,
δεν ξέρουμε ως πότε θα τριγυρνάμε.
Ξέρω πού πάμε.
Αποφάσισα να πάμε στο Σεν Μαλό.
Δίπλα στη θάλασσα;
Ναι, δίπλα στη θάλασσα. Τρώγε.
Ποιον ξέρεις στο Σεν Μαλό;
Έχουμε συγγενείς εκεί.
Και πώς θα φτάσουμε ως εκεί;
Θέλω να πω,
δεν υπάρχουν τρένα.
Κανείς δεν θα μας πάρει, επειδή η καλοσύνη πέθανε.
Όλοι οι άνθρωποι στον κόσμο έγιναν κακοί ταυτόχρονα.
Όχι όλοι οι άνθρωποι.
Μαρί, κοντεύει 10:00.
Ώρα για τον καθηγητή σου.
Αν έμαθε τι συμβαίνει, θέλω ν' ακούσω την άποψή του.
Απόψε νομίζω πως θα μιλήσει για τη φύση του χρόνου.
Ανεξαρτήτως του θέματος της εκπομπής του, όμως, πάντα μιλάει επί παντός επιστητού.
Καλησπέρα, παιδιά.
Θα ήθελα να ξεκινήσω την αποψινή εκπομπή με λίγα λόγια
που νομίζω ότι θα σας φανούν επίκαιρα.
Τα έγραψε πριν από πολύ καιρό ένας Έλληνας τραγωδός, ο Σοφοκλής.
Τα λόγια αυτά αποδεικνύουν ότι τα πράγματα βασικά δεν αλλάζουν
όσος χρόνος κι αν περάσει.
Έγραψε το εξής:
"Ο τύραννος είναι ένα τέκνο της έπαρσης
που θρέφεται από την αρρωστημένη ταΐστρα της απερισκεψίας και της ματαιοδοξίας,
ώσπου από τον κολοφώνα του
να τσακιστεί στη σκόνη της ελπίδας".
Ξέρω πως οι καιροί είναι σκοτεινοί, παιδιά,
αλλά να είστε σίγουροι ότι το φως πάντα υπερνικά.
Μιλώντας για το φως, ήθελα να σας πω για...
Βέρνερ!
Σε περιμαζεύει η Γκεστάπο, κι εσύ ακούς ακόμα;
Μία ώρα την ημέρα, θέλω να ακούω καλοσύνη και λογική.
- Με πονάς! - Θα σ' τα κόψω.
Πόνεσα!
Όχι όσο αν σε πυροβολούσαν ή αν σε κρεμούσαν.
Βέρνερ, μόνο εσένα έχω.
Είσαι η οικογένειά μου. Ολόκληρη. Δεν θέλω να σε χάσω.
- Συγγνώμη για τα αυτιά. - Είσαι πολύ δυνατή.
Πάρα πολύ.
Βρήκα λίγη σοκολάτα.
- Λοιπόν, τι λέει ο καθηγητής... - Βέρνερ!
Ήρθαν στρατιώτες.
Θέλουν να σου μιλήσουν.
Βέρνερ, δεν σε περιμαζεύουν.
Σε επιλέγουν λόγω της ευφυΐας σου.
Θα πουν ότι είσαι μικρός,
ότι ήρθες από το πουθενά,
να μην κάνεις όνειρα.
Άλλα εγώ έχω πίστη σ' εσένα. Ξέρω ότι θα κάνεις κάτι σπουδαίο.
Ευχαριστώ.
Μην αλλάξεις, Βέρνερ Πφένινγκ.
Αν και μου τη σπας συχνά,
- κοίτα να μην αλλάξεις. - Πάλι με πονάς.
Μη σου επιβληθούν.
Μη σε μεταπείσουν.
Μείνε μέσα σου απαράλλαχτος, εντάξει;
Σαν αυτόν τον χαζοσταθμό σου.
Μην αλλάξεις συχνότητα.
Σ' το υπόσχομαι.
Ναι.
Σ' το υπόσχομαι.
Γιούτα...
- Σ' το υπόσχομαι. - Γιούτα.
Συγχαρητήρια.
Η επιδιόρθωση του ραδιοφώνου ήταν ένα τεστάκι. Πέρασες με άριστα.
Πού θα με πάτε;
Σ' ένα μέρος όπου τα αγόρια γίνονται άντρες,
και οι άντρες, στρατιώτες.
Χάιλ Χίτλερ.
Έτσι μπράβο, Μαρί. Πάμε.
Στρίψε δεξιά, Μαρί. Δεξιά. Αυτό είναι.
Ωραία. Πάτα τον συμπλέκτη τώρα.
- Τι είν' αυτό; - Συμπλέκτης!
Σήκωσε το αριστερό σου πόδι.
Ναι! Ωραία! Κάνε στην άκρη!
Κλέβουμε κι αμάξια τώρα;
Αυτό δεν είναι αμάξι. Είναι Citroën.
Δεν το κλέβουμε. Το απελευθερώνουμε εκ μέρους της Γαλλίας.
ΙΝΣΤΙΤΟΥΤΟ ΕΘΝΙΚΙΣΤΙΚΩΝ ΣΠΟΥΔΩΝ
Κοίτα, Βέρνερ Πφένινγκ. Σε πάω σε όλο και μεγαλύτερα σπίτια.
Το Ινστιτούτο Εθνικιστικών Σπουδών.
Η κορυφαία σχολή της Γερμανίας.
Για τα πιο λαμπρά μυαλά και τα δυνατότερα κορμιά.
Μόνο οι υπεράνθρωποι επιβιώνουν εδώ.
Διαβάζεις Φρίντριχ Νίτσε, Βέρνερ;
Όχι, δεν διαβάζω.
Ακούω μόνο.
"Ό, τι δεν μας σκοτώνει μας κάνει πιο δυνατούς".
Χάιλ Χίτλερ.
Τις ει;
Αντισυνταγματάρχης Σάιντλερ.
Έφερα έναν υποψήφιο από τον τομέα του Έσσεν.
Μου είπαν να αναφερθώ εδώ.
Τι είναι;
Είναι μάγος.
Από δω ο Βέρνερ Πφένινγκ.
Έχει έφεση στα ραδιόφωνα.
Ναι, ξέρεις...
Δεν ρώτησα πού έχει έφεση.
Ρώτησα πολύ συγκεκριμένα "Τι είναι;"
Είναι αγόρι.
Όταν κάποιος σε ρωτάει τι είσαι,
ζητάει να μάθει τη φυλή σου.
Από ποια φυλή κατάγεσαι.
Πες μου, λοιπόν, τι είναι;
Άριος Γερμανός.
Σύμφωνα με την αίτηση που υπέβαλες,
ο Βέρνερ Πφένινγκ βρέθηκε σε ορφανοτροφείο.
Άρα είναι ορφανός.
Ποιος ήταν ο πατέρας σου, Βέρνερ Πφένινγκ;
Δεν ξέρω ποιος ήταν ο πατέρας μου.
"Κύριε".
Κύριε.
Η μητέρα σου;
Νεκρή, κύριε.
Τι νεκρή;
Νεκρή, κύριε... Χάιλ Χίτλερ.
Θέλω να πω, η μητέρα σου ήταν Άρια Γερμανίδα;
Μάλιστα, κύριε.
Αλλά ο άγνωστος πατέρας σου μπορεί να ήταν οτιδήποτε.
Γδύσου.
Αν η καταγωγή ενός αγοριού δεν αποσαφηνίζεται στην αίτησή του,
πριν πατήσει το πόδι του στον ιερό χώρο αυτού του ιδρύματος,
πρέπει να εξεταστεί ενδελεχώς
ώστε να βεβαιωθούμε για τη φυλετική καταγωγή του.
Είπα να βγάλεις τα κωλορούχα σου!
Θα μετρήσω κάθε σπιθαμή του σώματός του.
Πάχος χειλιών, γωνία ρινικής προέκτασης,
οστική πυκνότητα, χρώμα ματιών, δερματική απόχρωση,
απόσταση μεταξύ των κροτάφων, περιφέρεια κεφαλής.
Και μόνο αν μετά την ολοκλήρωση της εξέτασής μου
απορριφθεί η πιθανότητα να κυκλοφορεί εβραϊκό αίμα στις φλέβες του...
Γδύσου τελείως.
...θα γίνει δεκτός.
Κύριε Σάιντλερ, ευχαριστώ που μας σκέφτηκες.
Τώρα γύρνα πίσω στο Έσσεν.
Ο Βέρνερ Πφένινγκ είναι πλέον στα χέρια μας.
Χάιλ Χίτλερ.
Καλά νέα, Βέρνερ Πφένινγκ.
Δεν είσαι Εβραίος.
Άρα θα σου επιτραπεί να ζήσεις
και να ενταχθείς στο ίδρυμά μας.
Να ξέρεις
ότι σύντομα θα πάψεις να είσαι αγόρι
και θα μετατραπείς σε υπεράνθρωπο.
Προσοχή!
- Χάιλ Χίτλερ! - Χάιλ Χίτλερ!
Έχουμε νεοσύλλεκτο.
Η στρατιωτική στολή σου.
Η στολή γυμναστικής.
Οι τιράντες χιαστί πίσω και παράλληλες εμπρός.
Μανίκια ως τον αγκώνα.
Θήκη με μαχαίρι στη δεξιά πλευρά της ζώνης σου.
Όχι βιβλία, όχι τσιγάρα, όχι προσωπικά αντικείμενα.
Ο φωριαμός σου.
Επιτρέπεται να περιέχει μόνο στολές, άρβυλα, μαχαίρι, γυαλιστικό.
Όχι ομιλίες λυχνίας σβησθείσης. Ταχυδρομείο κάθε Τετάρτη.
Θα ξεριζώσουμε τις αδυναμίες, τη δειλία, τους δισταγμούς σου.
Θα μετατραπείς σε καταιγισμό πυρών.
Ξέχνα τις ανέσεις. Θα υπηρετείς μόνο το καθήκον.
Θα ζεις για τη χώρα και το έθνος.
Κατάλαβες;
Μάλιστα, κύριε. Κατάλαβα.
Ωραία.
Καλωσορίστε τον παραδοσιακά.
Τρέχα.
Αγαπημένη μου αδερφή, Γιούτα,
βρίσκομαι σ' ένα πολύ ενδιαφέρον μέρος.
Είναι μέσα στα δάση και στην εξοχή, κι ο αέρας είναι πολύ καθαρός.
Τα υπόλοιπα παιδιά είναι εντάξει, αν και πιο μεγαλόσωμα από μένα.
Ακόμα δεν έχω πιάσει στα χέρια μου ραδιόφωνο.
Σίγουρα θα συμβεί κι αυτό.
Πες στην κυρία Ελένα να μην ανησυχεί.
Είμαι καλά.
Απολαμβάνω τον καθαρό αέρα.
Ελπίζω να είστε όλοι καλά.
Σας αγαπώ και μου λείπετε πολύ.
Θερμές ευχές και χάιλ Χίτλερ.
Βέρνερ.
Φτάνει τόσο! Φτάνει!
Μάλλον είσαι ο νεοσύλλεκτος ραδιοφωνάκιας.
Σήκω πάνω, μικρέ.
Να τον προσέχετε αυτόν.
Το Ράιχ στηρίζει πολλά επάνω του.
Εμπρός.
Ή θα πεθαίνεις σαν λιοντάρι,
ή θα ξινίσεις σαν χυμένο γάλα.
Σήκω πάνω. Πάμε.
ΣΕΝ ΜΑΛΟ ΤΕΣΣΕΡΑ ΧΡΟΝΙΑ ΑΡΓΟΤΕΡΑ
Να θυμάσαι, Πφένινγκ.
Αν δοκιμάσεις να αποτύχεις σκόπιμα,
δεν κινδυνεύει μόνο η δική σου ζωή.
Ξέρω πως έχεις και μια αδερφή.
Τη Γιούτα.
Αν αποτύχεις να εντοπίσεις τον σταθμό στα βραχέα 13,10,
θα πεθάνει και η αδερφή σου.
Και με πολύ άσχημο τρόπο.
Μπαμπά, σήμερα αναπολούσα το ταξίδι μας...
Εμπρός!
...στο Σεν Μαλό.
Το αμάξι που κλέψαμε,
πώς κοιμόμασταν στους αχυρώνες και στους θάμνους και κλέβαμε αβγά.
Θυμάμαι που προλάβαμε να φτάσουμε λίγο πριν ξεμείνουμε από βενζίνη.
Εκπέμπει από 500 μέτρα δυτικά.
Στρίψε δεξιά εδώ.
Και θυμάμαι πόσο άγχος είχα όταν πρωτοήρθαμε εδώ.
Δεν ήξερα ποια θα 'ταν η τύχη μας ή ποιον θα συναντούσαμε.
Αλλά μας υποδέχθηκαν με αγάπη και χαρά.
Όλα αυτά φαντάζουν πλέον πολύ μακρινά.
Μπαμπά...
Προσεύχομαι να λαμβάνεις αυτό το σήμα όπου κι αν βρίσκεσαι.
Γιατί εγώ δεν θα πάψω ποτέ να ελπίζω.
Ούτε μια στιγμή.
Με πολλή αγάπη.
Βγες έξω.
Ώρα να γνωρίσεις τη φίλη σου.
Όποια κι αν είσαι, σε παρακαλώ, συγχώρεσέ με.
Υποτιτλισμός: Φίλιππος Ηρακλειώτης